Taurotragus derbianus

***Taurotragus derbianus*** é unha especie de mamífero artiodáctilo ruminante da familia dos bóvidos, subfamilia dos bovinos e tribo dos estrepsicerotinos, ou Rubes *et al*.,) cada vez máis autoridades subsumen o xénero *Taurotragus* como subxénero dentro do xénero *Tragelaphus*.

## Características 
Os *Taurotragus* son os máis grandes dos antílopes do mundo. Algúns autores, como Theodor Halternorth, consideran a *Taurotragus derbianus* conespecífica con *T. oryx* (ademais de considerar esta especie como pertencente ao xénero *Tragelaphus*).

Ambos os sexos son recoñecíbeis polos seus cornos en espiral, pero os dos machos son máis grandes. Poden medir até 1,80 m de altura na cruz e pesar até unha tonelada. No pescozo teñen unha papada, particularmente grande nos machos. A capa é gris amarelada con finas raias verticais brancas nos flancos.

A pesar do seu nome, os eláns xigantes son en realidade xeralmente máis pequenos que os eláns comúns, pero os seus cornos son substancialmente máis grandes (así como as orellas). Outra diferenza é que a ostensíbel papada do elán xigante comeza debaixo da barbela (en lugar de na gorxa, como no elán común) e termina na metade do pescozo.

## Estado de conservación 
[miniatura|180px|Trofeo de *T. derbianus* á venda nunha tenda de [Seattle.]]
Segundo a Unión Internacional para a Conservación da Natureza (IUCN), a poboación total estímase, como quedou dito, en de 15.000 a 20.000 cabezas, e probabelmente é estábel en grandes zonas da súa área de distribución na República Centroafricana e o Camerún, onde as densidades de poboación humana son baixas, aínda que probabelmente estea diminuíndo gradualmente en toda a zona. estímase que hai probabelmente máis de 15.000 individuos de *T. d. gigas*, deles máis de 12.500 na República Centroafricana. A poboación desta subespecie aumentou en dita República, o Camerún e o Chad desde a década de 1990. O número de individuos que sobreviven no Sudán do Sur descoñecese, pero poderían ser substancial. Porén, a tendencia da poboación, en xeral a longo prazo, probabelmente irá diminíndo de forma gradual.

A pesar diso, a UICN mantén a cualificación para esta especie como *LC* (pouco preocupante).

File:Western Derby Eland (Taurotragus derbianus derbianus) 1.jpg|Cabeza de *Taurotragus derbianus derbianus*
File:Taurotragus derbianus gigas.jpg|*Taurotragus derbianus gigas* no zoo de Cincinnati
File:The book of antelopes (1894) Taurotragus derbianus.png|Lámina de *Taurotragus derbianus*, en *The book of antelopes* (1894)
File:Taurotragus oryx - Disney's Animal Kingdom Lodge, Orlando, Florida, USA - 2010-01-19 - 02.jpg|*Taurotragus derbianus* no ''Disney's Animal Kingdom Lodge*, Orlando, Florida, USA 

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África*, Barcelona: Ediciones Omega, S. A. 
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2. 
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Nowak, R. (1991): *Walker's Mammals of the World*.Vol. 2. Baltimore, Maryland. EE. UU.: Johns Hopkins University Press. ISBN 978-0-8018-5789-8
* Wilson, D. E., & Reeder, D. M. (editors) (2005): *Mammal Species of the World - A Taxonomic and Geographic Reference*. Third edition. Baltimore, Maryland, EE.UU.: The Johns Hopkins University Press. ISBN 0-8018-8221-4.

### Outros artigos 
* Bóvidos
* Bovinos
* Estrepsicerotinos
* Antílope
* *Tragelaphus*

### Ligazóns externas 
* *Taurotragus derbianus* en ADW 
* *Tragelaphus derbianis'' en Encyclopedia of Life